Die artikel wat op 13 Februarie in The Gremlin verskyn, vertel lesers meer oor die Klein Karoo Nasionale Kunstefees 2017. Lesers kan meer lees oor die verskeidenheid produksies wat te sien gaan wees by vanjaar se fees. Die artikel gee ook ’n oorsig van die vereerdes by die fees.
In Weerklink van ’n wanklank – ’n eenman memoir kyk Pieter-Dirk Uys, wat vanjaar met die Kunste Onbeperk Kruispunt vereer word, terug na die padwysers wat hom onbewustelik deur sy lewe in die regte en ’n oorspronklike rigting gestuur het. Uys, nou in sy 71ste jaar, se meer as 7 000 solovertonings het hom geleer dat elke optrede die eerste én laaste is, want elke gehoor vereis en ontvang ’n ander energie.